Το **Θέατρο Τέχνης στο Λονδίνο** (αγγλικά: Theatro Technis) είναι θεατρική σκηνή 120 θέσεων που στεγάζεται σε ένα αρχοντικό, λίγο έξω από το Ουέστ Εντ, στο Κάμντεν. Ιδρύθηκε αρχικά από τον Γιώργο Ευγενίου και μια ομάδα ηθοποιών για να καλύψει τις ανάγκες της ελληνοκυπριακής κοινότητας μέσω πολιτισμικού θεάτρου και εκπαιδευτικών δραστηριοτήτων.

Από τότε το θέατρο έχει εξελιχθεί σε κόμβο πολύπλευρων και πολυπολιτισμικών δραστηριοτήτων, όπου φιλοξενεί κλασσικά έργα, νέα γραφή, διεθνή έργα από εταιρείες του εξωτερικού, ζωντανές εκδηλώσεις ελληνικής μουσικής, ελληνικές τραγωδίες και αποτελεί πλέον σημαντικό μέρος του πολιτιστικού τοπίου του Λονδίνου.

Το Θέατρο Τέχνης διοργανώνει επίσης το ετήσιο Φεστιβάλ Ελληνικού Κινηματογράφου του Λονδίνου με την υποστήριξη του Φεστιβάλ Κινηματογράφου Θεσσαλονίκης και της ΕΡΤ.

Ιστορική πορεία
---------------

### Δημοτικό Θέατρο

Το Θέατρο Τέχνης εγκαινίασε το ετήσιο φεστιβάλ «1967, Κυπριακή Εβδομάδα» για να αναδείξει τον κυπριακό πολιτισμό και τον τρόπο ζωής των Κύπριων στο Ηνωμένο Βασίλειο και να ευαισθητοποιήσει το κοινό για τον αγώνα της Κύπρου ενάντια στη βρετανική αποικιοκρατία και την τουρκική εισβολή στην Κύπρο.

### Ελληνοκύπριοι δραματουργοί της διασποράς

Το Θέατρο Τέχνης παρουσίασε το έργο νέων Ελληνοκύπριων δραματουργών, όπως ο Σταύρος Λιλίτος, του οποίου τα έργα εορτάστηκαν με την αναβίωση του «The Old Suitcase» και του «Under the Carob Trees» το 1979 και παίχτηκαν και στην ελληνική και στην αγγλική γλώσσα.Το έργο «Don Camillo» ήταν ένα ακόμα έργο που παίχτηκε στην ελληνική γλώσσα.

### Αρχαίο Ελληνικό Δράμα

Ο «Βασιλιάς Οιδίποδας» του Σοφοκλή και περίφημες σάτιρες του Αριστοφάνη, όπως οι Εκκλησιάζουσες, τον Ιούνιο του 2013, ο «Προμηθεύς Δεσμώτης» του Αισχύλου, η «Μήδεια» του Ευρυπίδη, καθώς και μια σύγχρονη διασκευή της από τον Γιώργο Ευγενίου με τον τίτλο «Μια τρύπα στην καρδιά». Διασκευή του έργου του Αριστοφάνη «Ἱππῆς» με τον τίτλο «Ώ Δημοκρατία».

Ανάδειξη διεθνών έργων
----------------------

Τα διεθνή έργα περιλαμβάνουν τη γαλλική και ισπανική παράσταση του «Le Petit Prince» καθώς και του «La Casa de Bernad a Alba». Για την πρεμιέρα του έργου της Griselda Gambaro "Siamese Twins" ο Jonathan Lovett έγραψε στο `The Stage`: «Παρά την αργοπορημένη πρεμιέρα του στο Ηνωμένο Βασίλειο, κατάφερε η παραγωγή να μετατρέψει την χιουμοριστική ατμόσφαιρα σε απειλητική και το αντίστροφο, με τη βοήθεια της ενθυμητικής μουσικής του Κώστα Παναγιώτου». «Αιχμαλωτίζοντας έξοχα μια περίοδο δυσπιστίας και βίας που τροφοδοτείται από το κράτος, στράφηκε στην ιστορία του Κάιν και του Άβελ, που αναπαριστά τον έναν αδερφό να καταστρέφει τον άλλο προσθέτοντας ορισμένους απεχθείς χαρακτήρες στο πλευρό της αστυνομίας».

Νέα Γραφή
---------

Το Θέατρο Τέχνης Λονδίνο παρουσίασε το "Bosoms and Neglect" του John Guare το 1992. Το 2003, το Θέατρο Τέχνης έκανε την πρεμιέρα του Τζάστιν Μπούτσερ «The Madness of George Dubya», με την κριτική του Μάικλ Μπίλινγκτον της *The Guardian* «Η σάτιρα δεν απουσιάζει από τη σκηνή του Λονδίνου, οπότε αυτή η παράσταση του Τζάστιν Μπούτσερ αξίζει το θερμότερο καλωσόρισμα. Ακόμα κι αν είναι σε μεγάλο βαθμό μια επίκαιρη διασκευή του Dr Strangelove του Kubrick, ήταν γεμάτο το περιθωριακό αυτό θέατρο του βόρειου Λονδίνου που το επευφημούσε. Η επιτυχία του έργου "The madness of George Dubya" στο Θέατρο Τέχνης το μετέφερε και στο θέατρο Pleasance στο Ίσλινγκτον όπου έλαβε και τη στήριξη διασημοτήτων, όπως ο Τζάστιν Χόφμαν. Στην ετήσια κριτική του Βρετανικού Θεάτρου του Μπίλινγκτον τονίστηκε πως: "Το πιο αξιοθαύμαστο γεγονός της χρονιάς ήταν η άμεση ανταπόκριση στην κρίση του Ιράκ.Στο Θέατρο Τέχνης, ο Justin Butcher έγραψε και σκηνοθέτησε το έργο The Madness of George Dubya -αγνοήθηκε ωστόσο μέχρι που μεταφέρθηκε ο θίασος στο West End.

Παραπομπές
----------

1. ↑  «Theatro Technis – Unfinished Histories» (στα Αγγλικά). Ανακτήθηκε στις 21 Οκτωβρίου 2022.
2. ↑  «teuxos 2\_2008.qxd». *www.ediamme.edc.uoc.gr*. Ανακτήθηκε στις 10 Αυγούστου 2022.
3. ↑  The Cambridge Illustrated History of British Theatre (Cambridge Illustrated Histories) Simon Trussler page 361
4. ↑  «LONDON GREEK FILM FESTIVAL - ODYSSEUS AWARDS 2020». *www.londongreekfilmfestival.com*. Ανακτήθηκε στις 21 Οκτωβρίου 2022.
5. ↑  «LONDON GREEK FILM FESTIVAL :: LGFF :: ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ ΛΟΝΔΙΝΟΥ». *www.londongreekfilmfestival.com*. Ανακτήθηκε στις 21 Οκτωβρίου 2022.
6. ↑   Parikiaki on Cyprus Week at Theatro Technis, [www.parikiaki.com/2018/07/cyprus-week-at-theatro-technis/
7. ↑  «A Tribute to the Theatre of the Modern Greek Diaspora». *Etudes Helleniques*. 2008 – μέσω ediamme.edc.uoc.gr.
8. ↑  «Theatre review: Women in Parliament at Theatro Technis, Camden». *British Theatre Guide* (στα Αγγλικά). Ανακτήθηκε στις 21 Οκτωβρίου 2022.
9. ↑  Aristophanes. «The Frogs». *Theatro Technis* – μέσω Britishtheatreguide.info.
10. ↑   *Prometheus Bound at Theatro Technis Wikipedia and review by Time Out 1979*, ανακτήθηκε στις 2022-10-21
11. ↑  Chaillet, Ned (1982-01-21). «Medea» (στα English). *The Times*: σελ. 13. ISSN 0140-0460.. Ανακτήθηκε στις 2022-10-21. [*νεκρός σύνδεσμος*]
12. ↑  «Hole in the Heart, Theatro Technis, London». *the Guardian* (στα Αγγλικά). 17 Ιανουαρίου 2004. Ανακτήθηκε στις 21 Οκτωβρίου 2022.
13. ↑   George Eugeniou *Oh Democracy!*.
14. ↑  «Theatre review: Siamese Twins at Theatro Technis». *British Theatre Guide* (στα Αγγλικά). Ανακτήθηκε στις 21 Οκτωβρίου 2022.
15. ↑  Curry, Jane Kathleen (2002). *John Guare: A Research and Production Sourcebook*. Greenwood Publishing Group. ISBN 978-0-313-31252-6.
16. ↑  «The Madness of George Dubya, Theatro Technis, London». *the Guardian* (στα Αγγλικά). 16 Ιανουαρίου 2003. Ανακτήθηκε στις 21 Οκτωβρίου 2022.
17. ↑  «Bush satire is London hit» (στα αγγλικά). 2003-02-06.. Ανακτήθηκε στις 2022-10-21.
18. ↑

Βιβλιογραφία
------------

* Jeffers, Alison. "Introduction." Culture, Democracy and the Right to Make Art: The British Community Arts Movement.. London: Bloomsbury Methuen Drama, 2017. 1–32. Bloomsbury Collections. Web. 17 Ιανουάριος 2020.
* "Οι Τέχνες που αγνοεί η Βρετανία: Οι Τέχνες των Εθνικών Μειονοτήτων" από Naseem Khan (Eπιτροπή για την Φυλετική Ισότητα, 1976).
* 'Theatro Technis στα 31' απο Andy Nicola (Artrage, Issue 20, Spring 1988, σελ. 14–17 ).

Εξωτερικοί σύνδεσμοι
--------------------

* Ιστότοπος του Θεάτρου Τέχνης Αρχειοθετήθηκε 2019-04-28[Date mismatch] στο Wayback Machine.
* Θέατρο Τέχνης στις Συλλογές του Κινγκ: Κατάλογοι αρχείων : ΑΡΧΕΙΟ ΕΛΛΗΝΙΚΗΣ ΔΙΑΣΠΟΡΑΣ.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* ISNI: 0000 0004 7880 3313

 |

 |